मंगलवार को शेयर बाजार के शुरुआती कारोबार में गिरावट देखी गई। खबर लिखे जाने के दौरान सेंसेक्‍स 0.09 प्रतिशत के सा‍थ 31.88 अंक गिरकर 35,438.47 पर आ गया। दूसरी ओर नैशनल स्‍टॉक एक्‍सचेंज (एनएसई) में भी यही रुख रहा और इसका सूचकांक 0.12 प्रतिशत यानी 13.30 अंक फिसलकर 10,749.15 पर पहुंच गया। इससे पहले सोमवार को बंबई स्टॉक एक्सचेंज (बीएसई) के सेंसेक्स में 219.25 अंक की गिरावट आई और यह 0.61 प्रतिशत गिरकर 35,470.35 पर बंद हुआ। दूसरी ओर, नैशनल स्‍टॉक एक्‍सचेंज (एनएसई) के सूचकांक में भी गिरावट आई और यह 59.40 अंक या 0.55 प्रतिशत गिरकर 10,762.45 पर बंद हुआ।